Quentin Tarantino
Quentin Jerome Tarantino (s. 27. maaliskuuta 1963 Knoxville, Tennessee) on yhdysvaltalainen elokuvaohjaaja, -käsikirjoittaja, -tuottaja ja näyttelijä. Hänen elokuviaan yhdistää aikatasoilla leikkiminen, viittaukset vanhoihin elokuviin, pitkät otokset, pitkät dialogit ja tyylitelty väkivalta.
Chris Tarrant
Christopher John Tarrant (s. 10. lokakuuta 1946 Reading) on brittiläinen televisio- ja radiojuontaja. Hänet tunnetaan parhaiten "Haluatko miljonääriksi?" -visailuohjelman brittiläisen version juontajana. Hän on myös muun muassa juontanut 1980-luvun lopusta lähtien ITV-kanavan "…on Television"-nimistä viihdeohjelmaa (myöhemmin nimellä "Tarrant on TV"), jossa Tarrant arvosteltee ulkomaisia viihdeohjelmia. Arvostelun kohteeksi ohjelmassa on joutunut muun muassa Lapinlahden Lintujen tekemän viihdesarjan "Seitsemän kuolemansyntiä" jakso, joka osallistui vuonna 1989 Montreuxin Kultainen ruusu -kilpailuun.